આ ખુલાસો એવા સમયે કરવામાં આવ્યો છે કે જ્યારે જૂલિયન અસાંજે સ્વિડનમાં દુષ્કર્મ અને યૌન શોષણના આરોપોનો સામનો કરી રહ્યાં છે અને લંડન સ્થિત ઇક્વાડોર દૂતાવાસમાં શરણ લઇ રહ્યાં છે. જ્યાં તેમના સ્વાસ્થ્ય સંબંધી મુશ્કેલીઓ વ્યક્ત કરવામાં આવી રહી છે. જૂલિયન અસાંજેના મત મુજબ નવા દસ્તાવેજમાં ઇરાક અને ક્યૂબા સ્થિત ગ્વાટેનામો બે નૌસૈન્ય અડ્ડાઓ પર કેદીઓને લઇને અમેરિકન નિતિઓ અંગે ખુલાસો કર્યો છે, જે 9/11 બાદ અપનાવવામાં આવી હતી. 2001 થી 2004ના આ દસ્તાવેજમાં આ નિયમ પુસ્તિકા પણ સામેલ છે જે 2002માં તત્કાલીન અમેરિકન રાષ્ટ્રપતિ જોર્જ ડબ્લ્યૂ બુશે 'આતંક વિરૂદ્ધ યુદ્ધ' દરમિયાન ગ્વાટેનામો બે ના સ્ટાફ માટે બનાવી હતી.